CELEX: 32021D1965
Language: hr
Date: 2021-11-11 00:00:00
Title: Odluka Vijeća (ZVSP) 2021/1965 od 11. studenoga 2021. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli

12.11.2021   
               
               
                  HR
               
               
                  Službeni list Europske unije
               
               
                  L 400/148
               
            
         ODLUKA VIJEĆA (ZVSP) 2021/1965
         od 11. studenoga 2021.
         o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 13. studenoga 2017. donijelo Odluku (ZVSP) 2017/2074 (1) o mjerama ograničavanja s obzirom na stanje u Venezueli.
                  
               
                     (2)
                  
                  
                     Uzimajući u obzir aktualnu političku, gospodarsku, socijalnu i humanitarnu krizu u Venezueli te trajna djelovanja kojima se ugrožavaju demokracija, vladavina prava i poštovanje ljudskih prava, Vijeće je 12. studenoga 2020. donijelo Odluku (ZVSP) 2020/1700 (2) kojom su postojeće mjere ograničavanja produljene do 14. studenoga 2021., uključujući sva uvrštenja na popis.
                  
               
                     (3)
                  
                  
                     S obzirom na to da je stanje u Venezueli i dalje teško, Vijeće je 22. veljače 2021. donijelo Odluku (ZVSP) 2021/276 (3) kojom je na popis uvršteno 19 osoba.
                  
               
                     (4)
                  
                  
                     Vijeće je preispitalo postojeće mjere ograničavanja u skladu s člankom 13. Odluke (ZVSP) 2017/2074. Na temelju tog preispitivanja mjere ograničavanja, uključujući sva uvrštenja na popis, trebalo bi produljiti do 14. studenoga 2022. i ažurirati obrazloženja za 26 osoba.
                  
               
                     (5)
                  
                  
                     Te mjere ne utječu na stanovništvo općenito i mogu se povući s obzirom na napredak ostvaren prema ponovnoj uspostavi demokracije, vladavine prava i poštovanja ljudskih prava u Venezueli.
                  
               
                     (6)
                  
                  
                     Odluku (ZVSP) 2017/2074 trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Odluka (ZVSP) 2017/2074 mijenja se kako slijedi:
            
                        1.
                     
                     
                        članak 13. prvi stavak zamjenjuje se sljedećim:
                        „Ova Odluka primjenjuje se do 14. studenoga 2022.”;
                     
                  
                        2.
                     
                     
                        Prilog I. mijenja se kako je navedeno u Prilogu ovoj Odluci.
                     
                  
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 11. studenoga 2021.
            
               
                  Za Vijeće
               
               
                  Predsjednik
               
               Z. POČIVALŠEK
            
         
         
            (1)  Odluka Vijeća (ZVSP) 2017/2074 od 13. studenoga 2017. o mjerama ograničavanja s obzirom na stanje u Venezueli (SL L 295, 14.11.2017., str. 60.).
         
            (2)  Odluka Vijeća (ZVSP) 2020/1700 od 12. studenoga 2020. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (SL L 381, 13.11.2020., str. 24.).
         
            (3)  Odluka Vijeća (ZVSP) 2021/276 od 22. veljače 2021. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (SL L 60 I, 22.2.2021., str. 9.).
      
      
         
            PRILOG
            U Prilogu I. Odluci (ZVSP) 2017/2074 unosi 1., 4., 7., 10., 12., 18., 20., 25., 27., 28., 29., 34., 35., 36., 37., 41., 42., 43., 44., 45., 46., 47., 48., 51., 53. i 55. zamjenjuju se sljedećim unosima:
            
               
                            
                        
                        
                           Ime
                        
                        
                           Podaci za utvrđivanje identiteta
                        
                        
                           Obrazloženje
                        
                        
                           Datum uvrštenja
                        
                     
                           „1.
                        
                        
                           Néstor Luis REVEROL TORRES
                        
                        
                           Datum rođenja: 28. listopada 1964.
                           Spol: muški
                        
                        
                           Ministar električne energije od listopada 2020., potpredsjednik za javne radove i usluge te izvršni tajnik Glavnog stožera za električnu energiju od travnja 2019. Ministar unutarnjih poslova, pravosuđa i mira od 2016. do listopada 2020. Vrhovni zapovjednik Bolivarijanske nacionalne garde od kolovoza 2020. Odgovoran je za teška kršenja ljudskih prava, uključujući mučenje (političkih) zatvorenika, i represiju demokratske oporbe u Venezueli, uključujući zabranu i represiju političkih prosvjeda, koju su provele sigurnosne snage pod njegovim zapovjedništvom.
                        
                        
                           22.1.2018.
                        
                     
                           4.
                        
                        
                           Antonio José BENAVIDES TORRES
                        
                        
                           Datum rođenja: 13. lipnja 1961.
                           Spol: muški
                        
                        
                           Član nedemokratski izabrane Nacionalne skupštine. Predsjednik vlade Okruga glavnog grada (Distrito Capital) do siječnja 2018. Glavni zapovjednik Bolivarijanske nacionalne garde do 21. lipnja 2017. Sudjelovao je u represiji civilnog društva i demokratske oporbe u Venezueli te je odgovoran za teška kršenja ljudskih prava koja je pod njegovim zapovjedništvom počinila Bolivarijanska nacionalna garda. Kao glavni zapovjednik Bolivarijanske nacionalne garde svojim djelovanjem i politikama, među ostalim vodećom ulogom Bolivarijanske nacionalne garde u policijskom nadzoru nad civilnim prosvjedima te javnim zalaganjem za jurisdikciju vojnih sudova nad civilima, ugrožavao je vladavinu prava u Venezueli.
                        
                        
                           22.1.2018.
                        
                     
                           7.
                        
                        
                           Diosdado CABELLO RONDÓN
                        
                        
                           Datum rođenja: 15. travnja 1963.
                           Spol: muški
                        
                        
                           Član nedemokratski izabrane Nacionalne skupštine, bivši predsjednik Ustavotvorne skupštine i prvi potpredsjednik Ujedinjene socijalističke stranke Venezuele (PSUV). Sudjelovao je u ugrožavanju demokracije i vladavine prava u Venezueli, među ostalim upotrebom medija za prijetnje političkoj oporbi, drugim medijima i civilnom društvu te za javne napade na njih.
                        
                        
                           22.1.2018.
                        
                     
                           10.
                        
                        
                           Jesús Rafael SUÁREZ CHOURIO
                        
                        
                           Datum rođenja: 19. srpnja 1962.
                           Spol: muški
                        
                        
                           Predsjednik Odbora za obranu i sigurnost nedemokratski izabrane Nacionalne skupštine od siječnja 2021. Bivši načelnik stožera glavnog zapovjednika oružanih snaga (od srpnja 2019. do rujna 2020.). Bivši vrhovni zapovjednik venezuelske Bolivarijanske nacionalne vojske (do srpnja 2019.). Bivši glavni zapovjednik venezuelske Bolivarijanske nacionalne vojske i bivši zapovjednik Regije sveobuhvatne obrane središnje zone Venezuele (REDI Central). Odgovoran je za teška kršenja ljudskih prava koja su počinile snage pod njegovim zapovjedništvom dok je obnašao dužnost glavnog zapovjednika venezuelske Bolivarijanske nacionalne vojske, uključujući upotrebu prekomjerne sile i zlostavljanje pritvorenika. Usmjerio je djelovanje na demokratsku oporbu i podupirao upotrebu vojnih sudova za suđenje civilnim prosvjednicima.
                        
                        
                           25.6.2018.
                        
                     
                           12.
                        
                        
                           Delcy Eloina RODRÍGUEZ GÓMEZ
                        
                        
                           Datum rođenja: 18. svibnja 1969.
                           Spol: ženski
                        
                        
                           Potpredsjednica Venezuele, ministrica gospodarstva, financija i trgovine. Bivša predsjednica nezakonite Ustavotvorne skupštine i bivša članica Predsjedničke komisije za nezakonitu Nacionalnu ustavotvornu skupštinu. Njezinim djelovanjem u okviru Predsjedničke komisije i zatim na funkciji predsjednice nezakonite Ustavotvorne skupštine ugrožene su demokracija i vladavina prava u Venezueli, među ostalim prisvajanjem ovlasti Nacionalne skupštine i upotrebom tih ovlasti s ciljem napada na oporbu i sprečavanja njezina sudjelovanja u političkom procesu.
                        
                        
                           25.6.2018.
                        
                     
                           18.
                        
                        
                           Xavier Antonio MORENO REYES
                        
                        
                           Spol: muški
                        
                        
                           Glavni tajnik Državnog izbornog povjerenstva (CNE) od 2009. do lipnja 2020. U toj ulozi Moreno Reyes omogućio je CNE-u donošenje odluka, legitimizirao ih i dao im vjerodostojnost jer glavni tajnik CNE-a ima ulogu u utvrđivanju programa rada i formaliziranju odluka. Dok je Moreno Reyes bio glavni tajnik CNE-a, demokracija je bila ozbiljno ugrožena, kao i neovisna uloga CNE-a u izbornom procesu. Stoga je odgovoran za ugrožavanje demokracije u Venezueli, među ostalim omogućavanjem uspostave nezakonite Ustavotvorne skupštine i manipulacijom izbornog procesa.
                        
                        
                           25.6.2018.
                        
                     
                           20.
                        
                        
                           Rafael Ramón BLANCO MARRERO
                        
                        
                           Datum rođenja: 28. veljače 1968.
                           Broj osobne iskaznice: V-6250588
                           Spol: muški
                        
                        
                           General zbora venezuelske Bolivarijanske nacionalne vojske od 5. srpnja 2019. Bivši zamjenik direktora Glavne uprave vojne protuobavještajne službe (Dirección General de Contrainteligencia Militar (DGCIM)). Odgovoran je za teška kršenja ljudskih prava, uključujući mučenje, upotrebu prekomjerne sile i zlostavljanje pritvorenika u objektima DGCIM-a koja su pod njegovim zapovjedništvom počinili službenici DGCIM-a. Povezan sa smrću kapetana Acoste.
                        
                        
                           27.9.2019.
                        
                     
                           25.
                        
                        
                           Hannover Esteban GUERRERO MIJARES
                        
                        
                           Datum rođenja: 14. siječnja 1971.
                           Spol: muški
                        
                        
                           Drugi zapovjednik i načelnik stožera 35. brigade vojne policije od kolovoza 2020. Voditelj istraga u Glavnoj upravi vojne protuobavještajne službe (Dirección General de Contrainteligencia Militar (DGCIM)) barem od travnja 2019. do kolovoza 2019. Kao voditelj istraga nadzirao je objekt DGCIM-a u Boleiti. Odgovoran je za teška kršenja ljudskih prava, uključujući mučenje, upotrebu prekomjerne sile i zlostavljanje pritvorenika koja su počinili on i službenici pod njegovim zapovjedništvom, osobito u Boleiti. Povezan sa smrću kapetana Acoste.
                        
                        
                           27.9.2019.
                        
                     
                           27.
                        
                        
                           Gladys DEL VALLE REQUENA
                        
                        
                           Datum rođenja: 9. studenoga 1952.
                           Mjesto rođenja: Puerto Santo, Sucre, Venezuela
                           Broj osobne iskaznice: V-4114842
                           Spol: ženski
                        
                        
                           Članica nedemokratski izabrane Nacionalne skupštine te bivša članica i druga potpredsjednica nepriznate Nacionalne ustavotvorne skupštine (ANC). U svojoj vodećoj ulozi u nepriznatom ANC-u ugrožavala je demokraciju i vladavinu prava u Venezueli, među ostalim potpisivanjem dekreta kojim je oduzet parlamentarni imunitet predsjedniku Nacionalne skupštine Venezuele Juanu Guaidóu.
                        
                        
                           29.6.2020.
                        
                     
                           28.
                        
                        
                           Tania Valentina DÍAZ GONZÁLEZ
                        
                        
                           Datum rođenja: 18. lipnja 1963.
                           Mjesto rođenja: Caracas, Distrito Capital, Venezuela
                           Broj osobne iskaznice: V-6432672
                           Spol: ženski
                        
                        
                           Članica nedemokratski izabrane Nacionalne skupštine i bivša prva potpredsjednica nepriznate Nacionalne ustavotvorne skupštine (ANC). U svojoj vodećoj ulozi u nepriznatom ANC-u ugrožavala je demokraciju i vladavinu prava u Venezueli, među ostalim potpisivanjem dekreta kojim je oduzet parlamentarni imunitet predsjedniku Nacionalne skupštine Venezuele Juanu Guaidóu.
                        
                        
                           29.6.2020.
                        
                     
                           29.
                        
                        
                           Elvis Eduardo HIDROBO AMOROSO
                        
                        
                           Datum rođenja: 4. kolovoza 1963.
                           Mjesto rođenja: Caracas, Distrito Capital, Venezuela
                           Broj osobne iskaznice: V-7659695
                           Spol: muški
                        
                        
                           Glavni financijski kontrolor od 23. listopada 2018. i bivši prvi i drugi potpredsjednik nepriznate Nacionalne ustavotvorne skupštine (ANC). Svojim djelovanjem ugrožavao je demokraciju i vladavinu prava u Venezueli, među ostalim zabranjivanjem članovima oporbe da obnašaju javne dužnosti tijekom 15 godina i vođenjem nepriznatog ANC-a, potpisivanjem „zakona protiv mržnje”, opravdanjem smjene zakonito izabranog guvernera oporbe i zabranjivanjem Juanu Guaidóu da se kandidira za bilo koju javnu dužnost.
                        
                        
                           29.6.2020.
                        
                     
                           34.
                        
                        
                           Luis Eduardo PARRA RIVERO
                        
                        
                           Datum rođenja: 7. srpnja 1978.
                           Broj osobne iskaznice: V-14211633
                           Spol: muški
                        
                        
                           Član nedemokratski izabrane Nacionalne skupštine. Kao član Nacionalne skupštine izabrane 2015. namjestio je svoj izbor za predsjednika Nacionalne skupštine 5. siječnja 2020., čime je ugrozio demokraciju i vladavinu prava u Venezueli. Izbori su se održali dok je vojna policija blokirala ulazak nekolicine zastupnika u prostorije Nacionalne skupštine i bez postizanja kvoruma. Stoga su se članovi oporbe morali organizirati izvan prostorija Nacionalne skupštine kako bi ponovno izabrali Juana Guaidóa za predsjednika Nacionalne skupštine. Ubrzo nakon namještenog izbora Parre Rivera, uz potporu režimske političke stranke (PSUV), Maduro i nepriznata Nacionalna ustavotvorna skupština (ANC) pozdravili su izbor Parre Rivera.
                        
                        
                           29.6.2020.
                        
                     
                           35.
                        
                        
                           Franklyn Leonardo DUARTE
                        
                        
                           Datum rođenja: 15. svibnja 1977.
                           Broj osobne iskaznice: V-3304045
                           Spol: muški
                        
                        
                           Član nedemokratski izabrane Nacionalne skupštine. Bivši član i nezakonito izabrani prvi potpredsjednik Nacionalne skupštine izabrane 2015. Kao član Nacionalne skupštine izabrane 2015. namjestio je svoj izbor za prvog potpredsjednika Nacionalne skupštine 5. siječnja 2020., čime je ugrozio demokraciju i vladavinu prava u Venezueli. Izbori su se održali dok je vojna policija blokirala ulazak nekolicine zastupnika u prostorije Nacionalne skupštine i bez postizanja kvoruma. Stoga su se članovi oporbe morali organizirati izvan prostorija Nacionalne skupštine kako bi ponovno izabrali Juana Guaidóa za predsjednika Nacionalne skupštine. Ubrzo nakon namještenog izbora Duartea, uz potporu režimske političke stranke (PSUV), Maduro i nepriznata Nacionalna ustavotvorna skupština (ANC) pozdravili su izbor Upravnog vijeća Nacionalne skupštine.
                        
                        
                           29.6.2020.
                        
                     
                           36.
                        
                        
                           José Gregorio NORIEGA FIGUEROA
                        
                        
                           Datum rođenja: 21. veljače 1969.
                           Broj osobne iskaznice: V-8348784
                           Spol: muški
                        
                        
                           Član nedemokratski izabrane Nacionalne skupštine. Bivši član i nezakonito izabrani drugi potpredsjednik Nacionalne skupštine izabrane 2015. Nezakonito imenovani direktor ad hoc odbora političke stranke Voluntad Popular. Kao član Nacionalne skupštine izabrane 2015. namjestio je svoj izbor za drugog potpredsjednika Nacionalne skupštine 5. siječnja 2020., čime je ugrozio demokraciju i vladavinu prava u Venezueli. Izbori su se održali dok je vojna policija blokirala ulazak nekolicine zastupnika u prostorije Nacionalne skupštine i bez postizanja kvoruma. Stoga su se članovi oporbe morali organizirati izvan prostorija Nacionalne skupštine kako bi ponovno izabrali Juana Guaidóa za predsjednika Nacionalne skupštine. Ubrzo nakon namještenog izbora Noriege, uz potporu režimske političke stranke (PSUV), Maduro i nepriznata Nacionalna ustavotvorna skupština (ANC) pozdravili su izbor Upravnog vijeća Nacionalne skupštine. Noriega je u srpnju 2020. uz pomoć Vrhovnog suda Venezuele (Tribunal Supremo de Justicia (TSJ)) nezakonito preuzeo vodstvo političke stranke Voluntad Popular, čime se dodatno ugrožava demokracija u Venezueli.
                        
                        
                           29.6.2020.
                        
                     
                           37.
                        
                        
                           Remigio CEBALLOS ICHASO
                        
                        
                           Datum rođenja: 1. svibnja 1963.
                           Broj osobne iskaznice: V-6557495
                           Spol: muški
                        
                        
                           Bivši zapovjednik operativnog i strateškog zapovjedništva Bolivarijanskih nacionalnih oružanih snaga Venezuele (Comando Estratégico Operacional Fuerzas Armadas Nacionales Bolivarianas (CEOFANB)), vrhovnog tijela oružanih snaga Venezuele (od lipnja 2017. do srpnja 2021.). Bolivarijanske nacionalne oružane snage (FANB) i Bolivarijanska nacionalna garda pod kontrolom su CEOFANB-a. CEOFANB je također odgovoran za koordinaciju intervencija FANB-a u prosvjedima.
                           Kao zapovjednik CEOFANB-a bio je odgovoran za teška kršenja ljudskih prava, uključujući upotrebu prekomjerne sile te neljudsko i ponižavajuće postupanje koje su počinili službenici FANB-a i podređene snage pod njegovim zapovjedništvom, uključujući Bolivarijansku nacionalnu gardu. Razni izvori, uključujući Neovisnu međunarodnu misiju za utvrđivanje činjenica o Bolivarijanskoj Republici Venezueli, kršenja ljudskih prava pripisuju FANB-u i Bolivarijanskoj nacionalnoj gardi.
                        
                        
                           22.2.2021.
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Datum rođenja: 27. travnja 1946.
                           Spol: muški
                        
                        
                           Sudac Ustavnog vijeća Vrhovnog suda Venezuele (Tribunal Supremo de Justicia (TSJ)). Kao član Ustavnog vijeća Vrhovnog suda odgovoran je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020., kao i produljenje odluke o stranci Acción Democrática u svibnju 2021. za dodatnih godinu dana. Svojim je djelovanjem stoga ugrozio demokraciju i vladavinu prava u Venezueli te je podržavao i omogućivao da izvršna vlast ugrožava demokraciju i vladavinu prava.
                        
                        
                           22.2.2021.
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Datum rođenja: 7. ožujka 1965.
                           Spol: ženski
                        
                        
                           Predsjednica Ustavnog vijeća i prva potpredsjednica Vrhovnog suda od 5. veljače 2021. Sutkinja Ustavnog vijeća Vrhovnog suda Venezuele (Tribunal Supremo de Justicia (TSJ)) od prosinca 2005. Kao članica Ustavnog vijeća Vrhovnog suda odgovorna je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020., kao i produljenje presude o stranci Acción Democrática u svibnju 2021. za dodatnih godinu dana. Svojim je djelovanjem stoga ugrozila demokraciju i vladavinu prava u Venezueli te je podržavala i omogućivala da izvršna vlast ugrožava demokraciju i vladavinu prava.
                        
                        
                           22.2.2021.
                        
                     
                           43.
                        
                        
                           Calixto Antonio ORTEGA RÍOS
                        
                        
                           Datum rođenja: 12. listopada 1950.
                           Spol: muški
                        
                        
                           Sudac Ustavnog vijeća Vrhovnog suda Venezuele (Tribunal Supremo de Justicia (TSJ)). Kao član Ustavnog vijeća Vrhovnog suda odgovoran je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020., kao i produljenje presude o stranci Acción Democrática u svibnju 2021. za dodatnih godinu dana. Svojim je djelovanjem stoga ugrozio demokraciju i vladavinu prava u Venezueli te je podržavao i omogućivao da izvršna vlast ugrožava demokraciju i vladavinu prava.
                        
                        
                           22.2.2021.
                        
                     
                           44.
                        
                        
                           René Alberto DEGRAVES ALMARZA
                        
                        
                           Spol: muški
                        
                        
                           Sudac Ustavnog vijeća Vrhovnog suda Venezuele (Tribunal Supremo de Justicia (TSJ)). Kao član Ustavnog vijeća Vrhovnog suda odgovoran je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020., kao i produljenje presude o stranci Acción Democrática u svibnju 2021. za dodatnih godinu dana. Svojim je djelovanjem stoga ugrozio demokraciju i vladavinu prava u Venezueli te je podržavao i omogućivao da izvršna vlast ugrožava demokraciju i vladavinu prava.
                        
                        
                           22.2.2021.
                        
                     
                           45.
                        
                        
                           Arcadio DELGADO ROSALES
                        
                        
                           Datum rođenja: 23. rujna 1954.
                           Spol: muški
                        
                        
                           Sudac i potpredsjednik Ustavnog vijeća Vrhovnog suda Venezuele (Tribunal Supremo de Justicia (TSJ)). Kao član Ustavnog vijeća Vrhovnog suda odgovoran je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020., kao i produljenje presude o stranci Acción Democrática u svibnju 2021. za dodatnih godinu dana. Svojim je djelovanjem stoga ugrozio demokraciju i vladavinu prava u Venezueli te je podržavao i omogućivao da izvršna vlast ugrožava demokraciju i vladavinu prava.
                        
                        
                           22.2.2021.
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Datum rođenja: 13. prosinca 1947.
                           Spol: ženski
                        
                        
                           Sutkinja Ustavnog vijeća Vrhovnog suda Venezuele (Tribunal Supremo de Justicia (TSJ)). Kao članica Ustavnog vijeća Vrhovnog suda odgovorna je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020., kao i produljenje presude o stranci Acción Democrática u svibnju 2021. za dodatnih godinu dana. Svojim je djelovanjem stoga ugrozila demokraciju i vladavinu prava u Venezueli te je podržavala i omogućivala da izvršna vlast ugrožava demokraciju i vladavinu prava.
                        
                        
                           22.2.2021.
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Datum rođenja: 29. travnja 1968.
                           Mjesto rođenja: La Guaira (savezna država La Guaira, Venezuela)
                           Broj osobne iskaznice: V-6978710
                           Spol: ženski
                        
                        
                           Predsjednica Izbornog vijeća Vrhovnog suda Venezuele (Tribunal Supremo de Justicia (TSJ)) od svibnja 2021. Bivša predsjednica Državnog izbornog povjerenstva (Consejo Nacional Electoral (CNE)), imenovana na tu dužnost 13. lipnja 2020. Bivša članica Izbornog vijeća i Plenarnog vijeća Vrhovnog suda (TSJ), druga potpredsjednica TSJ-a od 2015. do 24. veljače 2017. i potpredsjednica TSJ-a od 24. veljače 2017. do 12. lipnja 2020. Kao članica Izbornog vijeća TSJ-a Alfonzo Izaguirre odgovorna je za mjere poduzete u prosincu 2015. protiv tada novoizabrane Nacionalne skupštine, kojima je toj skupštini onemogućeno da izvršava svoje zakonodavne ovlasti. Osim toga, prihvatila je da je TSJ u lipnju 2020. imenuje predsjednicom CNE-a, iako ta ovlast pripada Nacionalnoj skupštini. U toj je ulozi pripremila i nadzirala nedemokratske izbore za Nacionalnu skupštinu održane 6. prosinca 2020. i sudjelovala u izmjeni izbornih pravila za te izbore 30. lipnja 2020., a da nije formalno napustila TSJ (privremena dozvola za članstvo u CNE-u). Nakon obnove mandata CNE-a u svibnju 2021. vratila se u TSJ. Svojim je djelovanjem stoga ugrozila demokraciju i vladavinu prava u Venezueli.
                        
                        
                           22.2.2021.
                        
                     
                           48.
                        
                        
                           Leonardo Enrique MORALES POLEO
                        
                        
                           Spol: muški
                        
                        
                           Bivši potpredsjednik Državnog izbornog povjerenstva (Consejo Nacional Electoral (CNE)) i predsjednik Komisije za političko sudjelovanje i financiranje (od kolovoza 2020. do svibnja 2021.).
                           Vrhovni sud (Tribunal Supremo de Justicia (TSJ)) 7. kolovoza 2020. imenovao je Moralesa Polea potpredsjednikom CNE-a i predsjednikom Komisije za političko sudjelovanje i financiranje, iako ta ovlast pripada Nacionalnoj skupštini. Nadalje, neposredno prije tog imenovanja djelovao je u Stranci progresivnog napretka (Avanzada progresista). Kao član CNE-a aktivno je sudjelovao u nadgledanju izbornog procesa koji je doveo do nedemokratskih izbora za Nacionalnu skupštinu održanih 6. prosinca 2020. Svojim je djelovanjem stoga ugrozio demokraciju i vladavinu prava u Venezueli.
                        
                        
                           22.2.2021.
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Broj osobne iskaznice: V-10132041
                           Spol: muški
                        
                        
                           Predsjednik državnog poduzeća „Corporación Ecosocialista Ezequiel Zamora” (CORPOEZ) od ožujka 2021. General zbora i zamjenik direktora Glavne uprave vojne protuobavještajne službe (Dirección General de Contrainteligencia Militar (DGCIM)) od 21. kolovoza 2020. do 11. ožujka 2021. Nasljednik generala Rafaela Ramóna Blanca Marrera. Prije toga Carvallo Guevara služio je u DGCIM-u u regiji Los Andes i obnašao je visoku dužnost u Bolivarijanskoj nacionalnoj gardi. Odgovoran je za teška kršenja ljudskih prava u Venezueli koja su pod njegovim zapovjedništvom počinili službenici DGCIM-a. U nedavno objavljenim nalazima Neovisne međunarodne misije za utvrđivanje činjenica o Bolivarijanskoj Republici Venezueli DGCIM je okarakteriziran kao institucija koja je izravno odgovorna za teška kršenja ljudskih prava.
                        
                        
                           22.2.2021.
                        
                     
                           53.
                        
                        
                           Carlos Enrique TERÁN HURTADO
                        
                        
                           Broj osobne iskaznice: V-8042567
                           Spol: muški
                        
                        
                           Brigadni general od 5. srpnja 2019. i načelnik Posebne uprave za kriminalistička istraživanja Glavne uprave vojne protuobavještajne službe (Dirección General de Contrainteligencia Militar (DGCIM)) od 2019. do 2021. Na prijašnjim funkcijama brigadni general Terán Hurtado služio je kao načelnik policije u saveznoj državi Falcónu i voditelj DGCIM-a u saveznoj državi Táchiri. Odgovoran je za teška kršenja ljudskih prava, uključujući okrutno i neljudsko postupanje prema pritvorenicima, koja su pod njegovim zapovjedništvom počinili službenici DGCIM-a. U detaljnim nalazima Neovisne međunarodne misije za utvrđivanje činjenica o Bolivarijanskoj Republici Venezueli brigadni general Terán Hurtado posebno je istaknut kao jedan od odgovornih aktera, a povezan je i sa slučajem kapetana de la Sotte.
                        
                        
                           22.2.2021.
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Datum rođenja: 28. rujna 1969.
                           Broj osobne iskaznice: V-6864238
                           Spol: muški
                        
                        
                           Direktor agencije za znanstvena, kaznena i forenzična istraživanja (Cuerpo de Investigaciones Científicas, Penales y Criminalísticas (CICPC)) od 5. veljače 2016. Prije toga bio je zamjenik direktora CICPC-a. Odgovoran je za teška kršenja ljudskih prava koja su pod njegovim vodstvom počinili službenici CICPC-a. U izvješću Neovisne međunarodne misije za utvrđivanje činjenica o Bolivarijanskoj Republici Venezueli CICPC je okarakteriziran kao institucija koja sustavno krši ljudska prava u Venezueli. Prema izvješću visokog povjerenika Ujedinjenih naroda za ljudska prava objavljenom 16. lipnja 2021. CICPC je uključen i u izvansudska pogubljenja.
                        
                        
                           22.2.2021.”